Okavanqo çayı

Okavanqo çayı (Anqola ərazisində Kubanqo) — Afrikanın cənub-qərbindən axan çay. Cənubi Afrikanın çay sisteminin uzunluğuna görə dördüncüsüdür. 1600 km uzunluğa malikdir. Orta su sərfiyyatı 475 m³/s-dir. Öz başlanğıcını Anqoladan götürür və burada Kubanqo adlanır. Cənub hissədə Anqola və Namibiya ilə sərhəddən axır. Sonradan Botsvana ərazisinə axır.

Okavanqo nə dənizə, nə də gölə tökülür. Labirintvari şəkildə hərəkət edərək çayın 95 % Kalaxari səhrasının şimal-qərbində yoxa çıxır. Bu ərazini Okavanqo deltası adlandırırlar. Bu dünyada sahəsinə görə ən böyük deltalardan biridir. Deltanın sahəsi 15 000 km² təşkil edir.

Nadir hallarda çay suyunu Nqami gölünə çatdırır. 15-20 il ərzində çay suyunu Makqandikqadi çökəkliyinə çatdırır. Bura bir neçə min il öncə böyük göl ərazisi olmuşdur.

Okavanqo hövzəsində Moremi qoruğu yerləşir. Bura zəngin təbiəti ilə seçilir. 
 Mənbə 
 Okavango River: the Flow of a Lifeline
 Safari in the Delta 
 Map of the Okavango River basin at Water Resources eAtlas
 Map of the Okavango Delta at RhinoAfrica
 OKACOM Homepage
 OKACOM's EPSMO Project 
 Botswana destinations
  Okavanqo çayı

Kateqoriya:Anqola çayları
Kateqoriya:Botsvana çayları
Kateqoriya:Namibiya çayları
Kateqoriya:Sərhəd çayları